2003/24/EY: Komission päätös, tehty 30 päivänä joulukuuta 2002, yhdennetyn eläinlääkinnällisen tietojärjestelmän kehittämisestä (tiedoksiannettu numerolla K(2002) 5496)



Virallinen lehti nro L 008 , 14/01/2003 s. 0044 - 0045



Komission päätös, tehty 30 päivänä joulukuuta 2002, yhdennetyn eläinlääkinnällisen tietojärjestelmän kehittämisestä (tiedoksiannettu numerolla K(2002) 5496) (2003/24/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 20 artiklan 3 kohdan, ottaa huomioon eläinlääkinnällisten tuontimenettelyjen tietokoneistamisesta (SHIFT-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta 13 päivänä heinäkuuta 1992 tehdyn neuvoston päätöksen 92/438/ETY(3) sellaisena kuin se on viimeksi muutettuna neuvoston päätöksellä 95/1/EY(4), ja erityisesti sen 12 artiklan, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY(5), sellaisena kuin se on viimeksi muutettuna päätöksellä 2001/572/EY(6), ja erityisesti sen 37 ja 37 a artiklan, sekä katsoo seuraavaa: (1) Sähköisiä allekirjoituksia koskevista yhteisön puitteista 13 päivänä joulukuuta 1999 annetulla Euroopan parlamentin ja neuvoston direktiivillä 1999/93/EY(7) pyritään varmistamaan sähköisten allekirjoitusten turvallisuus ja luotettavuus sekä helpottamaan niiden käyttöä kansallisten ja yhteisön hallintovirkamiesten keskinäisessä sekä kansalaisten ja talouselämän toimijoiden kanssa tapahtuvassa viestinnässä. (2) SHIFT-projektissa määrätystä yhteisön tuontiedellytyksiä koskevasta tietokannasta 19 päivänä marraskuuta 1992 tehdyn komission päätöksen 92/563/ETY(8) mukaisesti asianmukaisten tietokantojen kehittäminen on komission vastuulla. (3) Eläinlääkintäviranomaiset yhdistävästä tietokoneverkosta (ANIMO) 19 päivänä heinäkuuta 1991 tehdyssä komission päätöksessä 91/398/ETY(9) määritetään eläinlääkintäyksikköjen välisen viestintäverkon periaatteet. (4) Yhteisössä erilaisten tutkimusten ja seminaarien yhteydessä ANIMO-tietokoneverkon tarkistamiseksi tehdyn työn perusteella olisi otettava käyttöön eri tietokonesovellukset yhdistävä eläinlääkintäjärjestelmä. (5) Klassisesta sikarutosta laadittua tilintarkastustuomioistuimen erityiskertomusta nro 1/2000(10) koskevassa Euroopan parlamentin päätöslauselmassa A5-0396/2000 vaaditaan, että ANIMO-verkon hallinnointi ja ylläpito tapahtuu täysin komission vastuulla ja että siihen tehdään tilintarkastustuomioistuimen esittämät muutokset. (6) Toimintojen ja käyttöliittymien optimoimiseksi jäsenvaltioiden on osallistuttava tiiviisti yhdennetyn eläinlääkinnällisen tietojärjestelmän kehittämiseen. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö ottaa käyttöön mahdollisimman nopeasti tietojärjestelmän, joka yhdistää ANIMO- ja SHIFT-järjestelmien toiminnot yhteen rakenteeseen. Tämän järjestelmän tekninen erittely esitetään liitteessä. 2 artikla 1. Komissio vahvistaa ensinnä uuden ANIMO-järjestelmän erityispiirteet, analysoi ne ja esittää mallin. Komissiolla on tätä varten käytössään 200000 euroa. 2. Toiseksi komissio kehittää uuden ANIMO-järjestelmän ja antaa jäsenvaltioiden käyttöön tietokannan. 3. Komissio varmistaa myös, että SHIFT-järjestelmää kehitetään ja että se ja etenkin välttämättömät toiminnot päätöksenteon tukemiseksi rajatarkastuspaikoilla niin säännösten kuin riskianalyysin suhteen liitetään uuteen tietojärjestelmään. 3 artikla Terveys- ja kuluttaja-asioiden pääosaston pääjohtaja on valtuutettu allekirjoittamaan tämän päätöksen täytäntöönpanoon tarvittavat sopimukset Euroopan komission puolesta. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä joulukuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 243, 25.8.1992, s. 27. (4) EYVL L 1, 1.1.1995, s. 113. (5) EYVL L 224, 18.8.1990, s. 19. (6) EYVL L 203, 28.7.2001, s. 16. (7) EYVL L 13, 19.1.2000, s. 12. (8) EYVL L 361, 10.12.1992, s. 45. (9) EYVL L 221, 9.8.1991, s. 30. (10) EYVL C 85, 23.3.2000, s. 1. LIITE Terveys- ja kuluttaja-asioiden pääosaston tietotekniset järjestelmät perustuvat N-Tiers-tekniikkaan, jossa asiakkaalla on selain, web-palvelin tietojen esitystä varten ja erillinen palvelin ORACLE-tietokantaa varten. Strategiset sovellukset tehdään JAVA:lla käyttäen BEA Weblogicia. Verkon yhteyskäytäntö on IP, ja tarvittaessa - turvallisuussyistä - käytetään yksityistä TESTA II -tietoverkkoa ja turvakäytäntöjä kuten Secure Socket Layer (SSL) tai Public Key Infrastructure (PKI). Tietojen vaihto sovellusten välillä tapahtuu XML-standardin mukaisesti. Tilastokertomukset laaditaan BO:n (Business Object) ja karttaohjelman avulla.